b'\n_START_ARTICLE_\nVilniaus apskritis\n_START_SECTION_\nIstorija\n_START_PARAGRAPH_\nIstorin\xc4\x97 Vilniaus apskritis (skirtingais laikais dar \xc5\xbeinoma kaip Vilniaus pavietas, Vilniaus ujezdas) egzistavo nuo 1566\xc2\xa0m. (su pertraukomis 1925\xe2\x80\x931939\xc2\xa0m. ir 1950\xe2\x80\x931994\xc2\xa0m.) ta\xc4\x8diau jos teritorija daug kart\xc5\xb3 keit\xc4\x97si. Dabartin\xc4\x97 Vilniaus apskritis \xc4\xafkurta 1994\xc2\xa0m. gruod\xc5\xbeio 30 d., Vilniaus apskrities herbas patvirtintas 1999 metais. 2010\xc2\xa0m. liepos 1 d. panaikinta apskrities administracija, jos funkcijos perduotos savivaldyb\xc4\x97ms ir ministerijoms, o pati apskritis liko kaip teritorinis vienetas.\n_START_SECTION_\nTurizmas\n_START_PARAGRAPH_\nApskrityje yra net trys Lietuvos sostin\xc4\x97s\xc2\xa0\xe2\x80\x93 dabartin\xc4\x97 sostin\xc4\x97 Vilnius, senoji sostin\xc4\x97 Trakai su \xc4\xafsp\xc5\xabdinga pilimi e\xc5\xbeer\xc5\xb3 apsuptyje, taip pat legendin\xc4\x97 sostin\xc4\x97 Kernav\xc4\x97, apsupta piliakalni\xc5\xb3._NEWLINE_Taip pat apskrityje yra vienas i\xc5\xa1 apskai\xc4\x8diuot\xc5\xb3 Europos centr\xc5\xb3, pritraukiantis turistus. Netoli Europos centro \xc4\xafsik\xc5\xabr\xc4\x99s Europos parkas\xc2\xa0\xe2\x80\x93 skulpt\xc5\xabr\xc5\xb3 muziejus po atviru dangumi._NEWLINE_Neries krante yra nema\xc5\xbeai \xc5\xa1vent\xc5\xb3j\xc5\xb3 pagoni\xc5\xb3 viet\xc5\xb3\xc2\xa0\xe2\x80\x93 \xc4\x85\xc5\xbeuol\xc5\xb3 gireli\xc5\xb3, pilkapi\xc5\xb3.\n_START_SECTION_\nPramon\xc4\x97\n_START_PARAGRAPH_\nApskrityje i\xc5\xa1pl\xc4\x97tota ma\xc5\xa1in\xc5\xb3 gamybos ir metalo apdirbimo, chemijos ir farmacijos, elektronikos, energetikos, statybini\xc5\xb3 med\xc5\xbeiag\xc5\xb3, bald\xc5\xb3 ir popieriaus, lengvoji ir maisto, kitos pramon\xc4\x97s \xc5\xa1akos.'